Diari Oficial de la Generalitat Valenciana


Sumari del DOGV 8609, del 08-08-2019 (2019/6357)

Notificació de la sentència dictada en el procediment de mesures número 983/2018.
---------------------------------------------------------------------------------

### Dades del document

Número de DOGV
:   8609

Data del DOGV
:   08-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6357


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures número 983/2018. [2019/6357]  
En el judici de referència s'ha dictat la sentència l'encapçalament i la dispositiva de la qual són del tenor literal següent:  
  
«Sentència número 308/2019  
Castelló de la Plana, 7 de juny de 2019  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions sobre mesures de fills extramatrimonials número 983/2018, promogudes per Bouchra Doublali, representada per la procuradora senyora Rivera-Huidobro Celma i defensada per la lletrada senyora Vilar Alcamí, contra Najib Bouhssina, en rebel·lia, i en les quals ha sigut part el Ministeri Fiscal.  
Dispositiva  
Estime la demanda formulada per la procuradora senyora Rivera-Huidobro Celma en nom i representació de Bouchra Doublali contra Najib Bouhssina, i decrete l'adopció de les mesures següents:  
  
1. S'atribueix a la mare la guarda i custòdia i l'exercici exclusiu de la pàtria potestat respecte del fill menor, [...].  
2. El pare abonarà, en concepte de pensió d'aliments per al seu fill, i amb efectes des de la data d'interposició de la demanda, la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment conformement a les variacions de l'índex de preus al consum.  
  
3. Les despeses extraordinàries necessàries que genere el fill seran sufragades per tots dos progenitors al 50 %.  
Tot això, sense fer una imposició expressa de les costes a cap litigant.  
Notifiqueu aquesta resolució a les parts, i feu-los saber que contra aquesta es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el depòsit no estiguera constituït.  
Aquesta és la meua sentència, que pronuncie, mane i firme. El jutge.»  
Atés que es desconeix el domicili o la residència actuals de la part demandada, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha ordenat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència a Najib Bouhssina.  
  
Castelló de la Plana, 7 de juny de 2019.- El lletrat de l'Administració de justícia: Pedro Moya Donate.